section_heading: Životopis
paragraph_text: Tijekom NOB-a obavljao je brojne, vrlo odgovorne funkcije: član Rajonskog komiteta KPH Trogir, član Sektorskog rukovodstva KPH Trogir, član Kotarskog komiteta KPH Trogir, bio je konkretno zaduživan za vojno-partizanske akcije, za agitaciju i propagandu te obavještajnu službu. Početkom 1943. bio je izabran za sekretara (tajnika) KK KPH Trogir. Sredinom travnja 1943. bio je kratkotrajno postavljen za zapovjednika Splitskog vojnog područja, a formiranjem Komande mjesta Trogir (u svibnju 1943.) bio je postavljen za njenog prvog zapovjednika. Sudjeluje u pregovorima između predstavnika talijanskog zapovjedništva i organa NOP-a kotara Trogir, održanim 25. kolovoza 1943. u Donjem Segetu.